**Представено от „ДЕЛТА ГРИИН ЕНЕРДЖИ“ ЕАД, уведомление за инвестиционно предложение (ИП) за: «Изграждане на инсталация на зелен водород от слънчева енергия», находяща се в района на бивш завод «Химко», в землище гр. Враца, общ. Враца, обл. Враца,**

Във връзка с внесено в РИОСВ- Враца уведомление от „ДЕЛТА ГРИИН ЕНЕРДЖИ“ ЕАД за инвестиционно предложение (ИП) за: «Изграждане на инсталация на зелен водород от слънчева енергия», находяща се в района на бивш завод «Химко», в землище гр. Враца, общ. Враца, обл. Враца, на основание чл.5, ал.2 от Наредбата за ОВОС, РИОСВ- Враца уведомява за следното:

***І. По отношение на изискванията на глава шеста, раздел трети на Закона за опазване на околната среда (ЗООС):***

 Съгласно представената информация (в уведомлението като цяло) се предвижда извършване на следните дейности:

 - Предвижда се Изграждане на инсталация на зелен водород от слънчева енергия.

 - Водородът ще се произвежда посредством електролиза на вода.

 - Инсталацията ще бъде за производство на 2500 МТ зелен водород чрез алкална електролиза захранвана от електроенергия произведена от слънчева радиация от фотоволтаична централа с мощност 100 -120 MWр. Тя ще се състои се от фотоволтаични полета, акумулаторен блок и електролизна инсталация за производство на водород.

 - Произвежданият в електролизната инсталация водород е с налягане от 30 атм. Той ще се съхранява в хоризонтални танкове подходящи за това налягане. Това ще е междинен склад (буфер). От него в зависимост от нуждите, чрез компресори, водородът ще се подава или към склад и контейнери за високо налягане или към инсталацията за рафиниране на водород- Производственият капацитет на инсталацията е 50 кг/ч водород.

 - За задоволяване на клиенти използващи малки количества водород е предвидена и станция за пълнене на бутилки. Те ще могат да се зареждат, както с водород произвеждан от електролизата, така и с рафиниран от PSA- Общата мощност на пълначната инсталация е 100 кг/ч водород.

 - Най-лесният вариант, който се разглежда е инжектирането на „зелен" водород директно в газопреносната мрежа. В близост до територията на бившия торов завод „Химко" минава газопровод, част от националната газопреносна мрежа. Има и отклонение до Химко, от което се е захранвало производството. На територията на същият поземлен имот е изградена и газоразпределителна станция. Там може да се инжектира водородът.

 - Под понятието „зелен" се разбира водород получен чрез електролиза на вода с помощта на електроенергия получена от възобновяеми източници.

 - Фотоволтаичните полета ще се изграждат на етапи, като първо ще се започне с територията на бившия завод „Химко". Ще бъде изградена електропреносна мрежа между отделните полета.

 - Терените в които ще се осъществява ИП не засягат и не граничат с повърхностни водни обекти. Фотоволтаичните полета ще се изграждат на площадката на завод „Химко" и на имоти, представляващи нарушени терени.

 - За производството на водород е необходима и вода. 1Це се доставя промишлена вода от яз. Дъбника чрез съществуващата помпена станция и съществуващ водопровод от нея до площадката на „Химко“. Ако това не е възможно се предвижда изграждане на нов водопровод, който ще се прокара под старото корито с къртица, без да се нарушава съществуващата деривация.

 - По спецификация се очаква консумацията на промишлена вода да е 33.33 м3/т водород, или около 68500 м3/год (5.5 m3 час). За охлаждане – 4,3 м3/т водород - 78500 м3/год (9,75 м3/час). Максимална часова консумация на промишлена вода от яз. Дъбника - 38 м3/час. Общото количество промишлена вода от яз. Дъбника е 80000м3, което е 0.6% от обема му. При наличие на сухи периоди Дружеството има намерение да прокара сондаж с максимална дълбочина до 150 м. и ако ресурсите позволяват - с дебит 10 м3/час. Дейностите по изграждане на съоръжение за водовземане от подземни води и водовземането чрез него са предмет на друго инвестиционно намерение.

 - Отпадъчни води:

 - Минимални количества битови отпадъчни води, които чрез съществуващата инфраструктура ще се отвеждат към ПСОВ Враца.

 - Вода от електролиза - отпадъчна засолена вода в количество 23,ЗЗ.мЗ/т водород - 48000 m3/год (6 m3/час).

- Вода от охлаждане - около 1мЗ/т водород - 2050 мЗ/год (0.25 мЗ/час).

- Засолените води ще преминавали през инсталация за обезсоляване и ще се връщат обратно за допълване на изпарението при охлаждане. Солите ще се предават на специализирани фирми за депониране.

- Временното съхранение на отпадъците, генерирани по време на строителството и експлоатацията ще се извършва на площадката за реализиране на ИП, и своевременно ще се предават извън площадката на специализирани фирми притежаващи съответните разрешителни, като се спазват изискванията на Закона за управление на отпадъците и поднормативната уредба към него.

- Централата ще използва изградената вече инфраструктура в имотите.

 - Не съществува необходимост от изграждане на нови пътища. За достъп ще се използват съществуващите пътища.

 По повод гореизложеното, възложителят е уведомен, инвестиционно предложение като цяло представлява обект по Приложение № 2 на Закона за опазване на околната среда (т. 6, б. “а”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.

 Възложителят е информиран, че постъпилата документация е изпратена на директора на Басейнова дирекция “Дунавски район” за изразяване на становище, съгласно изискванията на чл.4а от Наредбата за ОВОС, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).

 Предвид полученото в РИОСВ – Враца (вх. № ОВОС-ЕО-204-(6) от 24.06.2024г.) становище на Басейнова дирекция “Дунавски район” (копие от което се предоставя за съобразяване):

 - Реализирането на инвестиционното предложение е *допустимо*:

 - Допустимо *спрямо* целите за постигане на добро състояние на водите, определени в ПУРБ 2016-2021 г. в Дунавски район, при спазване на законовите изисквания и мерките, посочените в настоящото становище и не се достига нивото на подземните води. респективно - водоносния хоризонт на ПВТ, при монтажа на конструкцията.

 - Допустимо *спрямо* ПУРН 2022 - 2027 г. Предвидените дейности в ИП не са в противоречие с предвидените мерки в Програмата от мерки за намаляване на риска от наводнения и неблагоприятните последици по отношение на човешкото здраве, стопанската дейност, околната среда и културното наследство към ПУРН 2022 - 2027 г.

 - ИП *не попада* в райони със значителен потенциален риск от наводнения, утвърдени от Министъра на околната среда и водите със Заповед РД-804/10.08.2021 г.

 - Към настоящия момент ИП, не попада в:

 - в границите на СОЗ, определени по реда на *Наредба №3/16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води. използвани за лечебни, профилактични, питейни и хигиенни нужди (Наредба.№ 3 от 16.10.2000 г.);*

буферна зона (с радиус 1 000 м) около водовземни съоръжения за питейно- битово водоснабдяване, без определени СОЗ. за които е необходимо спазване на ограничения в буферни зони. съгласно *Приложение 1 към Национален каталог от мерки към ПУРБ.*

 -Реализиране на ИП *„Изграждане на инсталация за зелен водород от слънчева енергия", находяща се в района на бивш завод „Химко",* в землище гр. Враца. общ. Враца, обл. Враца е *допустимо*спрямо целите и мерките, определени в ПУРБ 2016 - 2021 г. и ПУРН 2022 - 2027г., при спазване на мерките и законовите изисквания, посочени в настоящото становище, в т. ч. не нарушаване на обществените интереси и придобитите права, съгласно разпоредбите на чл. 49 от ЗВ.

 ***II. По отношение прилагане на разпоредбите на глава седма, раздел I на ЗООС:***

 С писмо изх. № УК-2197/05.08.2024г. на ИАОС (вх. № ОВОС-ЕО-204-(10) от 05.08.2024г. на РИОСВ-Враца) е потвърдена извършената класификация по чл. 103, ал. 5 на ЗООС, за ново предприятие с нисък рисков потенциал „Инсталация за зелен водород от слънчева енергия“ – „Източна промишлена зона“, гр. Враца, (копие от което се предоставя за съобразяване):

 Предметът на дейност на горепосоченото предприятие e свързан с производство на зелен водород, чрез алкална електролиза, захранвана от електроенергия произведена от слънчева радиация от фотоволтаична централа с мощност 100 MWр.

 На територията на предприятието са налични или се очаква да бъдат налични следните опасни вещества от Приложение № 3 от ЗООС (и вид на съоръженията), както следва:

 - Водород, поименно изброено вещество в т. 15 от част 2 на Приложение № 3 на ЗООС и с категория на опасност Р2 от част 1 на същото приложение, в следните съоръжения:

 - 32 броя контейнери, всеки с обем 25,2 м3 или общо до 32 тона;

 - Буферен склад, състоящ се от 4 броя резервоара, всеки с обем 100 м3 (до 1 тон);

 - Склад за водород в бутилки - до 100 бутилки (до 0,074 тона);

 - Електролизна клетка за производство на водород, инсталация за рафиниране на водород, тръбопроводи до 0,6 тона.

 - Кислород, поименно изброено вещество в т. 25 от част 2 на Приложение № 3 на ЗООС и с категория на опасност Р4 от част 1 на същото приложение, в електролизната клетка за производство на водород и отдушник за изхвърляне на кислород в атмосферата, с максимално количество до 0,1 тона.

 Уведомлението за класификация по чл. 103, ал. 2 от ЗООС е изготвено в съответствие с изискванията на Приложение № 1 към чл. 5, ал. 2 на Наредбата за предотвратяване па големи аварии с опасни вещества и за ограничаване па последствията от тях (Наредбата), (приета с ПМС № 2 от 11.01.2016 г., посл. изм. и доп. ДВ. бр. 62 от 05.08.2022 г.).

 Класификацията на предприятието е извършена в съответствие с критериите на Приложение № 3 от ЗООС. Въз основа на представената информация за броя и максималната вместимост на технологичните съоръжения, в които са налични опасни вещества от Приложение № 3 на ЗООС, подробно описани в таблицата към т. 10 от УК, предприятието се класифицира като ново „предприятие с нисък рисков потенциал“. Ниският рисков потенциал на предприятието се определя от максималното количество на веществото водород (33,674 тона), поименно изброено в т. 15 от част 2 на Приложение № 3 на ЗООС и с категория на опасност Р2 от част 1 на същото приложение, което надхвърля праговото количество от 5 тона за нисък рисков потенциал от колона 2 на част 2 от приложението.

 С оглед на гореизложеното и на основание чл. 103, ал. 7 от ЗООС, ИАОС *потвърждава* извършената класификация по чл. 103, ал. 2 от ЗООС, съгласно уведомление за класификация с вх. № 4248/26.07.2024 г. на ново предприятие с нисък рисков потенциал - „Инсталация за зелен водород от слънчева енергия" - „Източна -промишлена зона", гр. Враца, общ. Враца, обл. Враца, с оператор „ДЕЛТА ГРИЙН ЕНЕРДЖИ" АД.

 След приключване на процедурата по реда на глава шеста от ЗООС относно цитираното по- горе ИП, съгласно изискванията на чл. 106, ал. 1 от ЗООС, като оператор на предприятие класифицирано с нисък рисков потенциал „ДЕЛТА ГРИЙН ЕНЕРДЖИ" АД има задължение да внесе доклад за политиката за предотвратяване на големи аварии (ДППГА) до директора на РИОСВ - Враца за проверка и потвърждение пълнотата и съответствието му с изискванията на Наредбата. Формата и съдържанието на ДППГА са определени в Приложение № 2 към чл. 11, ал. 1 на Наредбата. Посочената документация следва да бъде придружена с информация за датата на извършено плащане за провеждането на процедурата по потвърждаване пълнотата и съответствието на ДППГА, съгласно Тарифата за таксите, които се събират в системата на Министерство на околната среда и водите (приета с ПМС № 136 от 13.05.2011г„ последно изм. ДВ. бр. 62 от 5 август 2022 г.). Таксата следва да бъде внесена по банковата сметка на РИОСВ - Враца.

 За целите на контролната дейност по чл. 157а от ЗООС и съгласно чл. 5, ал. 1 на Наредбата, операторът има задължение да поддържа в наличност уведомлението от извършената класификация по чл. 103, ал. 2 от ЗООС, в т. ч. и негови актуализации.

 ***III. По отношение прилагане разпоредбите на глава седма, раздел II на ЗООС:***

 Горецитираното инвестиционно предложение е в обхвата на Приложение № 4 към Закон за опазване на околната среда (обн. ДВ бр. 91/2002г. с изм. и доп.) т. 4.2. "Инсталации за производство на неорганични химически вещества", "а" газове (амоняк, хлор, хлороводород, флуор, флуороводород, въглеродни оксиди, съединения на сярата, включително серен диоксид, азотни оксиди, водород, карбонилхлорид). Съгласно чл. 118, ал. 1 за изграждането и експлоатацията на инсталацията е необходимо издаване на комплексно разрешително. Компетентен орган за издаване на комплексно разрешително е Изпълнителният директор на Изпълнителната агенция по околна среда.

 След приключване на процедурата по глава VI от ЗООС и издаване на съответното Решение, възложителя трябва да подаде заявление за издаване на комплексно разрешително до Изпълнителният директор на Изпълнителната агенция по околна, по реда на чл. 122, ал.2 от ЗООС.

 ***ІV. По отношение на изискванията на чл.31 от Закона за биологичното разнообразие (ЗБР):***

 След направената справка се установи, че ИП не засяга защитени територии по смисъла на Закона за защитените територии /ЗЗТ/ и не попада в обхвата на защитени зони съгласно Закона за биологичното разнообразие /ЗБР/.

 Най-близо разположените защитени зони са: на 35 м (от имоти 12259.1027.445 и 12259.1027.444) - BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020г. на министъра на околната среда и водите (обн. ДВ, бр.19/05.03.2021г.) и на 380 м - BG0002053 "Врачански Балкан" за опазване на дивите птици, обявена със Заповед № РД-801/2008г на министъра на околната среда и водите (обн. ДВ, бр. 105/2008 г.).

 Инвестиционното предложение попада под разпоредбите на чл. 2, ал. 1, т. 1 от *Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони* (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.

 ***V. По отношение на изискванията на Закона за водите (ЗВ):***

 При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.

 *Копие от писмото е изпратено до: Община Враца, обл. Враца, БДДР*

 /отговорено от РИОСВ-Враца на 06.08.2024г./